CELEX: 62017TN0462
Language: sl
Date: 2017-07-25 00:00:00
Title: Zadeva T-462/17: Tožba, vložena 25. julija 2017 – TO/EEA

16.10.2017   
            
            
               SL
            
            
               Uradni list Evropske unije
            
            
               C 347/32
            
         Tožba, vložena 25. julija 2017 – TO/EEA
   (Zadeva T-462/17)
   (2017/C 347/41)
   Jezik postopka: francoščina
   
      Stranki
   
   
      Tožeča stranka: TO (zastopnik: N. Lhoëst, odvetnik)
   
      Tožena stranka: Evropska agencija za okolje
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi ničnost odločbe Evropske agencije za okolje (AEE) z dne 22. septembra 2016 o prekinitvi zaposlitve tožeče stranke kot pogodbenega uslužbenca;
            
         
               —
            
            
               razglasi ničnost odločbe AEE z dne 20. aprila 2017 o zavrnitvi pritožbe, ki jo je tožeča stranka vložila 21. decembra 2016;
            
         
               —
            
            
               naloži AEE, naj tožeči stranki plača odškodnino, izračunano na podlagi izgube v obliki izpada plač v obdobju štirih let, od česar se odšteje nadomestilo za brezposelnost, ki ga bo prejela v tem obdobju;
            
         
               —
            
            
               naloži AEE, naj tožeči stranki plača 3 500,00 EUR kot odškodnino za stroške v povezavi s predčasno prekinitvijo najemne pogodbe v Københavnu, pri čemer naj se ta znesek, če je potrebno, poveča;
            
         
               —
            
            
               razglasi ničnost plačilnega lista tožeče stranke za september 2016, zlasti ker ne vsebuje plače za 22. september 2016;
            
         
               —
            
            
               naloži AEE, naj tožeči stranki plača odškodnino v znesku 50 000,00 EUR za povračilo nepremoženjske škode, ki izvira iz odločbe o odpustitvi z dne 22. septembra 2016;
            
         
               —
            
            
               naloži AEE, naj tožeči stranki plača odškodnino v znesku 5 000,00 EUR za povračilo nepremoženjske škode, ki je nastala s tem, da je AEE kršila člen 26 Kadrovskih predpisov za uradnike Evropske unije;
            
         
               —
            
            
               naloži AEE, naj tožeči stranki plača odškodnino v znesku 10 000,00 EUR za povračilo nepremoženjske škode, nastale zaradi psiholoških pritiskov, ki jih je nad njo vršila AEE med obdobjem, ko ni bila zmožna za delo;
            
         
               —
            
            
               najbolj podredno, naloži AEE, naj tožeči stranki plača osebni prejemek za enomesečni odpovedni rok in nadomestilo, enako tretjini njene osnovne plače za vsak mesec na poskusnem delu, ki ga je opravila v skladu z določbami iz člena 84 Pogojev za zaposlitev drugih uslužbencev Evropske unije.
            
         
               —
            
            
               AEE naloži plačilo vseh stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja osem razlogov.
   
               1.
            
            
               Prvi tožbeni razlog: neuporaba člena 48(b) Pogojev za zaposlitev drugih uslužbencev Evropske unije.
            
         
               2.
            
            
               Drugi tožbeni razlog: kršitev členov 48(b) in 16(2) Pogojev za zaposlitev drugih uslužbencev Evropske unije.
            
         
               3.
            
            
               Tretji tožbeni razlog: ugovor nezakonitosti iz razloga diskriminacije, kar zadeva člen 48(b) Pogojev za zaposlitev drugih uslužbencev Evropske unije.
            
         
               4.
            
            
               Četrti tožbeni razlog: kršitev člena 26 Kadrovskih predpisov in kršitev pravice do obrambe.
            
         
               5.
            
            
               Peti tožbeni razlog: kršitev Uredbe (ES) št. 45/2001 evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL, posebna izdaja v slovenščini, poglavje 13, zvezek 26, str. 102) in člena 8 Listine Evropske unije o temeljnih pravicah.
            
         
               6.
            
            
               Šesti tožbeni razlog: kršitev člena 84 Pogojev za zaposlitev drugih uslužbencev Evropske unije, člena 41 Listine Evropske unije o temeljnih pravicah in dolžnosti skrbnega ravnanja.
            
         
               7.
            
            
               Sedmi tožbeni razlog: očitna napaka pri presoji.
            
         
               8.
            
            
               Osmi tožbeni razlog: zloraba pooblastil.